Management Institute of Finland MIF

Management Institute of Finland MIF Oy on suomalainen yksityinen koulutusyhtiö. Se tarjoaa valmennuspalvelujaan neljän yksikkönsä kautta, joita ovat:

 Johtamiseen, esimiestyöhön ja henkilöstön kehittämiseen erikoistunut Johtamistaidon opisto (JTO)
 Viestinnän koulutuksiin erikoistunut Infor
 Kansainvälisen liiketoiminnan edistämiseen erikoistunut Fintra
 Opetushallituksen virallisiin ammattitutkintoihin valmentava MIF Tutkinnot. 

Management Institute of Finland MIF Oy syntyi, kun Johtamistaidon Opisto JTO, kansainvälistymiskoulusta tarjoava Fintra ja viestintään erikoistunut Infor yhdistyivät kesällä 2012. MIF siirtyi 1.4.2014 osaksi Soprano-konsernia , johon kuuluvat myös IT- ja digitalisaatiokouluttajat Tieturi ja Ruotsissa toimiva Informator. Soprano-konserniin kuuluu myös sen kansainvälistymistoimintoja hoitava, online-koulutuksiin erikoistunut MIF Academy

Historia 

Sodan jälkeen Suomeen tarvittiin nopeasti uusia työnjohtajia ja koulutusta varten perustettiin Johtamistaidon opisto JTO vuonna 1946. 1960-luvulla Suomessa elettiin jo todellista vienti-innostuksen aikaa. Vientituotteiden valikoima laajeni ja teollinen muotoilu kukoisti. Samoihin aikoihin huomattiin, että hyvien tuotteiden ja kontaktien lisäksi tarvittiin tietoa kohdemaista sekä kielitaitoisia vientimarkkinoinnin osaajia. Tätä tarkoitusta varten perustettiin 1962 Vientikoulutussäätiö, myöhemmin Kansainvälisen kaupan koulutuskeskus Fintra.

Inforin historia juontaa vuoteen 1987, jolloin perustettiin Teollisuuden Tietopaketti Oy. Vuonna 1996 Tietopaketti fuusioitiin Oy Inforfilm Ab:n kanssa ja yhtiön nimi muutettiin Inforviestinnäksi. Vuosina 2003–2004 Inforin koulutustoiminta laajeni viestinnän lisäksi markkinoinnin ja henkilöstötyön koulutuksen. Vuoden 2005 keväällä Infor julkaisi ensimmäiset henkilöstötyötä ja markkinointia käsittelevät kirjansa ja laajensi myös näille aloille suunnattua koulutustarjontaansa. Infor-nimestä tuli yrityksen virallinen nimi Raute Oyj:n luovuttua rekisteröimästään aputoiminimestä keväällä 2006. Infor Oy ja sen tytäryhtiö Infor Consulting Oy yhdistyivät 1.12.2009. Infor Consultingin toiminta siirtyi Inforin alaisuuteen itsenäiseen liiketoimintayksikköön.

Infor Oy yhdistyi Johtamistaidon Opiston ja Fintran kanssa 2. heinäkuuta 2012. Uuden yrityksen nimeksi tuli Management Institute of Finland MIF Oy. 1.1.2015 Tieturi Oy ja Aspectum Consulting Oy yhdistyivät Management Institute of Finland MIF Oy:öön. 1.1.2017 lähtien Tieturi Informator Group eriytettiin omaksi segmentikseen Soprano Oyj:ssä.

Liiketoiminta 
Vuonna 2018 Management Institute of Finland -konsernin liikevaihto oli 4,9 miljoonaa euroa ja liiketulos 0,5 miljoonaa euroa. Yhtiöllä on 40 koulutusasiantuntijaa ja lähes 300 verkostokouluttajaa. Koulutuksiin osallistui vuonna 2018 6 000 koulutettavaa 300 asiakasorganisaatiosta.

Koulutusohjelmat 
 Johtamisen ja esimiestyön koulutusohjelmat
 Viestinnän ja markkinoinnin koulutusohjelmat
 Henkilöstön kehittämisen koulutusohjelmat
 Kansainvälisen kaupan koulutusohjelmat
 Laskentatoimen koulutusohjelmat
 Kyberturvallisuuden koulutusohjelmat

Ammattitutkinnot ja erikoisammattitutkinnot 
 Johtamisen ja yritysjohtamisen erikoisammattitutkinto
 Liiketoiminnan erikoisammattitutkinto
 Tuotekehitystyön erikoisammattitutkinto
 Yritysneuvojan erikoisammattitutkinto
 Liiketoiminnan ammattitutkinto
 Lähiesimiestyön ammattitutkinto
 Yrittäjän ammattitutkinto.

Yhtiön toimitusjohtajana toimii Arto Tenhunen. 

Yhtiöllä on toimipaikat Suomessa Helsingissä, Jyväskylässä, Tampereella ja Oulussa. Lisäksi yhtiöllä on toimipaikka Venäjällä Pietarissa.

Lähteet

Suomalaiset yritykset
Koulutusyritykset